Foto: Facebook / Index Sport

JOSE MOURINHO stigao je u Zagreb. Trener Manchester Uniteda u društvu Predraga Mijatovića, slavnog Crnogorca i realovca, boravi u zagrebačkoj Esplanadi. Zajedno rade na mogućem transferu Ivana Perišića iz Intera na Old Trafford.

Izvori tvrde da je Mourinhu zanimljivo još jedno hrvatsko lice iz Intera - Marcelo Brozović.

Tragom ove informacije kontaktirali smo njegovog menadžera Miroslava Bičanića.

"Ne možemo govoriti o imenima, ali više engleskih klubova prati Marcela. U kontaktu smo s njima. Brozović će biti vruća meta za mnoge klubove idućeg ljeta", kaže Bičanić.

Tekst se nastavlja ispod oglasa

Brozović će večeras biti u startnoj postavi Hrvatske protiv Ukrajine na Maksimiru (20:45) u nastavku kvalifikacija za SP u Rusiji.

"Marcelo je spreman, zaliječio je ozljedu prsta, iako je imao problema sa zarastanjem. No, fokusiran je i puca od želje da se dokaže. Maksimir je njegov teren, protiv Islanda je zabio dva pogotka, bio je ključni igrač. Bitan je kontinuitet, zato ga jedva čekam vidjeti večeras u jednako dobrom izdanju"